Document ID: 32013R0680

REGOLAMENT TAL-KUNSILL (UE) Nru 680/2013
tal-15 ta’ Lulju 2013
li jemenda r-Regolament tal-Kunsill (UE) Nru 1259/2012 dwar l-allokazzjoni tal-opportunitajiet tas-sajd skont il-Protokoll li jistipula l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn l-Unjoni Ewropea u r-Repubblika Iżlamika tal-Mawritanja għal perijodu ta’ sentejn
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
Wara li kkunsidra l-proposta mill-Kummissjoni Ewropea,
Billi
(1)
Fit-30 ta’ Novembru 2006, il-Kunsill adotta r-Regolament (KE) Nru 1801/2006 dwar il-konklużjoni tal-Ftehim ta’ Sħubija fis-settur tas-Sajd bejn il-Komunità Ewropea u r- Repubblika Iżlamika tal-Mawritanja (1) (“il-Ftehim ta’ Sħubija”).
(2)
Protokoll ġdid li jistipula l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija (“il-Protokoll il-ġdid”) kien applikat b’mod proviżorju mis-16 ta’ Diċembru 2012, id-data tal-firma tiegħu, f’konformità mad-Deċiżjoni tal-Kunsill 2012/827/UE (2). Il-Protokoll il-ġdid jikkonċedi lil bastimenti tal-UE opportunitajiet ta’ sajd fl-ibħra li fuqhom il-Mawritanja teżerċita s-sovrenità jew il-ġurisdizzjoni tagħha f’dak li għandu x’jaqsam mas-sajd. L-allokazzjoni tal-opportunitajiet tas-sajd konċessi lill-Unjoni skont il-Protokoll il-ġdid kienet definita permezz tar-Regolament (UE) Nru 1259/2012 (3).
(3)
Fl-20 ta’ Frar 2013, f’konformità mal-Artikolu 4 tal-Protokoll il-ġdid, il-Kumitat Konġunt bejn l-Unjoni Ewropea u l-Mawritanja (“il-Kumitat Konġunt”) previst fl-Artikolu 10 tal-Ftehim ta’ Sħubija adotta miżuri li jirrigwardaw reviżjoni tal-opportunitajiet tas-sajd. Dawn jinkludu miżuri li jiddefenixxu mill-ġdid l-allokazzjoni tal-opportunitajiet tas-sajd bejn il-kategoriji 5 (bastimenti tas-sajd għat-tonn bit-tartaruni) u 6 (bastimenti tas-sajd għat-tonn bil-qasab u x-xlief u bastimenti tas-sajd bil-konz tal-wiċċ).
(4)
Ir-Regolament (UE) Nru 1259/2012 għandu għalhekk jiġi emendat. Ladarba d-deċiżjoni tal-Kumitat Konġunt tapplika mill-20 ta’ Frar 2013, dan ir-Regolament għandu jidħol fis-seħħ immedjatament wara l-pubblikazzjoni tiegħu u għandu japplika mill-20 ta’ Frar 2013,
ADOTTA DAN IR-REGOLAMENT:
Artikolu 1
Ir-Regolament (UE) Nru 1259/2012 huwa emendat kif ġej:
Fl-Artikolu 1(1), il-punti (e) u (f) huma sostitwiti b’dan li ġej:
“(e)
Kategorija 5 - Bastimenti tas-sajd għat-tonn bit-tartaruni
Spanja
17-il liċenzja
Franza
8 liċenzji
(f)
Kategorija 6 - Bastimenti tas-sajd għat-tonn bil-qasab u x-xlief u bastimenti tas-sajd bil-konz tal-wiċċ
Spanja
18-il liċenzja
Franza
1 liċenzja”.
Artikolu 2
Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Huwa għandu japplika mill-20 ta’ Frar 2013.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, il-15 ta’ Lulju 2013.

Labels: 18
15
5
6